
Studietur til Oslo Kretsfengsel

Vi ble møtt av en av 12 ansatte sykepleiere, de var alltid minst to pr. vakt. Det var ca. 370 innsatte og var de som hadde fleste innsatte i Norge, disse var også de tyngste kriminelle. Ca. 70% var tunge narkomane, meste heroinister og det var ca. 50 nasjonaliteter. 

Sykepleiernes arbeidsoppgaver var medisinering, de arbeidet mye med avrusning og de meste brukte medikamentene var Tegretol, Vallergan, Truxal og Afipran. De arbeidet mye med psykiatri og hadde ofte samtaler med fangene. Det var også mye sårstell pga. abcesser etter ”bomskudd” og selvskading. 

Det var 5 leger ansatt, deriblant en 78 år gammel kirurg som foretok små kirurgiske inngrep. 

Sykepleierne har taushetsplikt i forhold til narkotika de finner og har heller ikke myndighet til å ta det ifra de innsatte. Sprøyter kunne de derimot fjerne da dette kunne brukes som våpen. Dette førte til en del frustrasjoner blant pleierne i og med at de arbeider med avrusning. 

Sykepleierne opplever en del trusler og får for dette 60.000,- kr. i tillegg til grunnlønn. 

Vi fikk se inn i en celle og fangene er inndelt i grupper, de som sitter på dom, varetekt og etter oppførsel. De som satt på dom hadde det best. Uromakerne og selvskaderne måtte bo isolert inntil 5 døgn i bare truse, med madrass på gulvet og et ullteppe og et hull i gulvet som toalett. 

